ઝરીનાએ જણાવ્યું - મને પૂર્ણ આશા હતી કે સૂરજ ખોટો નથી. મારા પુત્રે ઘણું બધું સહન કરવુ પડ્યું. અમારે પણ આ પરિસ્થિતિમાંથી પસાર થવુ પડ્યું, પરંતુ હવે અમારો ગુમાવેલો આત્મવિશ્વાસ પાછો આવી ગયો છે. ઝરીનાએ જણાવ્યું - માત્ર 21 વર્ષની ઉંમરે સૂરજે ઘણું બધું જોઈ લીધું. આજે જ્યારે તે જેલની બહાર આવી ગયો છે, તો જિયાની આત્મા પણ શાંત થઈ ગઈ હશે, કારણ કે જિયા ખાન પણ જાણે છે કે સૂરજે કંઈ ખોટુ કર્યું નથી. મને જિયા ખાનની આત્મહત્યા અંગે બેહદ દુઃખ છે, પણ તેનો એ મતલબ નથી કે હું રાબિયા ખાનની વાતો પર ભરોસો કરુ છું. જિયા ખાન મારા પુત્રને પ્રેમ કરતી હતી. સૂરજ સાથે થતા બનાવોથી તે ખુશ ન થાત. આ ખૂબ જ વ્યંગ્યાત્મક છે કે જિયાના માતા સૂરજને જેલમાં જોવા માંગતા હતાં. આમ છતા જિયા ડિપ્રેશનની પળોમાં સૂરજને પોતાની સાથે ઇચ્છતી હતી.